פאל ג'רג'

פאל ג'רג' (במקור גרוס,Névváltoztatás a m. kir. belügyminisztérium 27250/1905. számú rendelete alapján. בהונגרית: György Pál; 7 באפריל 1893, נאג'ווארד – 1 במרץ 1976, פילדלפיה) היה דוקטור לרפואה יהודי-הונגרי, תזונאי, רופא ילדים ופרופסור באוניברסיטה. אחיו הגדול, ארנה ג'רג', היה עורך דין וסופר.

 קורות חייו 
פאל גרוס נולד במשפחה יהודית כבנם של מנייהרט גרוס (1862–1941), רופא, ושל אדל פופר (1870–1912). אביו היה המאסטר הגדול של תא הבונים החופשיים "המלך לאסלו" בנאג'וואראד. הוא השלים את לימודיו באוניברסיטת בודפשט (שמה היום אוניברסיטת אטווש לוראנד), שם קיבל דיפלומה ב-1915. פרסומיו המדעיים הראשונים פורסמו כבר כסטודנט. לאחר מלחמת העולם הראשונה נסע לגרמניה להמשיך את לימודיו. באוניברסיטת היידלברג עבד עם פרופסור ארנסט מורו, מייסד האסכולה לרפואת ילדים בגרמניה, שם החליט להקדיש את חייו למדע הפיזיולוגיה התזונתית של ילדים. הוא עבד עם הכימאי חתן פרס נובל ריצ'רד קון והשתתף בגילוי הריבופלבין (ויטמין B2). שם, בשנת 1923, ניגש לבחינת מומחה ברפואת ילדים וקיבל הסמכה פרטית להוראה. כעבור ארבע שנים הפך לפרופסור. תלמידיו העריצו אותו על אופיו הידידותי ביותר ועבודת המחקר המדויקת והעיקשת שלו. 

אף על פי שהחוקר הצעיר השיג תוצאות יוצאות דופן, הוא נאלץ לברוח מגרמניה של אדולף היטלר בשל מוצאו היהודי. משולל זכויות ומאוכזב, הוא נסע לקיימברידג', אנגליה, שם המשיך בהצלחה את המחקר הקודם שלו על ויטמין B וזיהה את ויטמין B6. מ-1931 עד 1933, הוא היה מרצה לרפואת ילדים באוניברסיטת קיימברידג'. בשל המצב הפוליטי הלא ברור, הוא המשיך לברוח מאנגליה, ובשל הכרתו הבינלאומית השתקע בארצות הברית, שם כיהן כפרופסור מחקר באוניברסיטת קייס וסטרן ריזרב בין השנים 1933–1944, פרופסור מחקר במחלקה לרפואת ילדים ב-1944. אחר כך באוניברסיטת פנסילבניה בין 1944 לבין 1950, ולאחר מכן מנהל המחלקה בבית החולים לילדים של אוניברסיטת פנסילבניה בין 1950 לבין 1957 היה הרופא הראשי של בית החולים. מ-1957 עד 1963 עבד כרופא הראשי של בית החולים האוניברסיטאי. מאז 1963 היה פרופסור אמריטוס לרפואת ילדים.

 מחקריו 
הזיהוי של ריבופלבין (ויטמין B2), גילוי הוויטמין B6, ויתרה מכך כחלוץ מדע התזונה המודרני, הוא זכה לתשומת לב ולהכרה בינלאומית כבר בחייו. במשך כל חייו שאף שהמחקר ישמש מטרה מעשית, בעיקר על מנת לשפר את איכות החיים. פעילות הפרסום המדעי שלו מאופיינת ב-13 ספרי לימוד ולמעלה מ-450 מאמרים מדעיים. כהוקרה על עבודתו המדעית וההומניטארית, הוא קיבל פרסים רבים, והאיגוד הרפואי האמריקאי הקים מלגה בשנת 1958 בשם Pál György Food Science Study Scholarship.

 עבודותיו העיקריות 
 Investigations on the Vitamin B2 Complex. (Biochemical Journal, 1935)
 A csecsemő- és gyermekgyógyászat tankönyve. I–II. köt. (Bp., 1936–1937)
 A Hitherto Unrecognized Biochemical Difference between Human Milk and Cow’s Milk. (Pediatrics, 1953)
 The Vitamins. Chemistry, Physiology and Pathology. Monográfia. (New York, 1954)
 Bifidus Factor. II. Its Occurrence in Milk from Different Species and Other Natural Products. Többekkel. (Archives of Biochemisty and Biophysics, 1954)
 A Variant of Lactobacillus bifidus Requiring a Special Growth Factor. Norris, R. F.-fel, Rose, C. S.-szel. (Archives of Biochemisty and Biophysics, 1954)
 Protective Effects of Human Milk in Experimental Staphylococcus Infection. Dhanamitta, S.-szel, Steers, E.-vel. (Science, 1962)
 The Uniqueness of Human Milk. Biochemical Aspects. (American Journal of Clinic Nutrition, 1971)
 Undialyzable Growth Factors for Lactobacillus bifidus var. Pennsylvanicus. Többekkel. (European Journal of Biochemistry, 1974).
 פרסים וההוקרה 
 Modern Medicine Award (1956)
 Goldberger Award (1957)
 Osborne and Mendel Award (1958)
 John Howland Award (1968)
 לקריאה נוספת 
 Emed Alexander: Magyar orvosok Amerikában (2004. szeptember 19.) Orvosi Hetilap, 145. évfolyam, 38. szám (אלכסנדר אמד: רופאים הונגרים בארצות הברית. שבועון רפואי. 2004) (דרוש מינוי)
 György Pál a Magyar Nemzeti Névtér oldalon
 Névpont (פאל ג'רג' בנקודת שם)

 הערות שוליים 

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:פליטי רדיפות הנאצים
קטגוריה:מהגרים מהונגריה לארצות הברית
קטגוריה:רופאים יהודים אמריקאים
קטגוריה:הונגרים שנולדו ב-1893
קטגוריה:אמריקאים שנפטרו ב-1976